บอสต์ยัน เชซาร์

บอสต์ยัน เชซาร์ (เกิดวันที่ 9 กรกฎาคม ค.ศ. 1982) เป็นนักฟุตบอลชาวสโลวีเนียที่เล่นในตำแหน่งกองหลังให้กับกีเอโวในอิตาลี ก่อนหน้านี้เคยเล่นให้กับหลายสโมสรในสโลวีเนีย, โครเอเชีย, ฝรั่งเศส และอังกฤษ เขาเคยเล่นให้กับทีมชาติสโลวีเนียในช่วง ค.ศ. 2003–2018 ถือเป็นผู้เล่นที่ลงเล่นให้กับทีมชาติสโลวีเนียมากที่สุดที่ 101 นัด เขายังเคยลงเล่นให้กับทีมชาติในฟุตบอลโลก 2010

ทีมชาติ 
เชซาร์ลงเล่นให้กับทีมชาติครั้งแรกเมื่อวันที่ 12 กุมภาพันธ์ ค.ศ. 2003 ในนัดกระชับมิตรที่พ่ายแพ้ต่อสวิตเซอร์แลนด์ 5–1 ต่อมาในวันที่ 9 ตุลาคม ค.ศ. 2004 เขาทำประตูแรกในนามทีมชาติ ช่วยให้สโลวีเนียเอาชนะอิตาลีในฟุตบอลโลก 2006 รอบคัดเลือก นับเป็นความพ่ายแพ้เพียงนัดเดียวของอิตาลีในรอบคัดเลือกก่อนที่พวกเขาจะคว้าแชมป์ในรอบสุดท้าย ต่อมาในวันที่ 15 พฤศจิกายน ค.ศ. 2014 เขาลงเล่นให้กับทีมชาติเป็นนัดที่ 81 ทำสถิติเป็นผู้เล่นที่ลงเล่นให้กับทีมชาติมากที่สุดแซงหน้าซลัตกอ ซาฮอวิช

ในวันที่ 8 ตุลาคม ค.ศ. 2017 เชซาร์เป็นผู้เล่นชาวสโลวีเนียคนแรกที่ลงเล่นให้กับทีมชาติครบ 100 นัด ในฟุตบอลโลก 2018 รอบคัดเลือก นัดที่เสมอกับสกอตแลนด์ 2–2 อย่างไรก็ตาม เขาได้รับใบแดงจนถูกไล่ออกจากสนาม เขาลงเล่นให้กับทีมชาตินัดสุดท้ายเมื่อวันที่ 27 มีนาคม ค.ศ. 2018 ในนัดที่เปิดบ้านพบกับเบลารุส

เกียรติประวัติ 
ดีนาโมซาเกร็บ
 โครเอเชียนเฟิสต์ฟุตบอลลีก: 2002–03
 รองชนะเลิศ: 2003–04
 โครเอเชียนคัพ: 2001–02, 2003–04
 โครเอเชียนซูเปอร์คัพ: 2002, 2003

มาร์แซย์
 กุปเดอฟร็องส์:
 รองชนะเลิศ: 2006
 ยูฟ่าอินเตอร์โตโตคัพ: 2006

เวสต์บรอมมิชอัลเบียน
 ฟุตบอลลีกแชมเปียนชิป: 2007–08

อ้างอิง

แหล่งข้อมูลอื่น 

 Player profile at Olympique de Marseille
 Player profile at NZS
 Player profile at LFP
 

นักฟุตบอลชาวสโลวีเนีย
กองหลังฟุตบอล
ผู้เล่นในโครเอเชียนเฟิสต์ฟุตบอลลีก
ผู้เล่นดินามอซาเกร็บ
ผู้เล่นในสโลวีเนียนปราวาลีกา
ผู้เล่นในลีกเอิง
ผู้เล่นออแล็งปิกเดอมาร์แซย์
ผู้เล่นสโมสรฟุตบอลเวสต์บรอมมิชอัลเบียน
ผู้เล่นในเซเรียอา
ผู้เล่นอัสโซชาซีโอเนกัลโชกีเอโวเวโรนา
ผู้เล่นในฟุตบอลโลก 2010
นักฟุตบอลทีมชาติสโลวีเนีย
บุคคลจากลูบลิยานา